CELEX: 62021TN0195
Language: hr
Date: 2021-04-08 00:00:00
Title: Predmet T-195/21: Tužba podnesena 8. travnja 2021. – Klymenko/Vijeće

31.5.2021   
            
            
               HR
            
            
               Službeni list Europske unije
            
            
               C 206/40
            
         
      Tužba podnesena 8. travnja 2021. – Klymenko/Vijeće
      (Predmet T-195/21)
      (2021/C 206/48)
      Jezik postupka: francuski
      
         Stranke
      
      
         Tužitelj: Oleksandr Viktorovych Klymenko (Moskva, Rusija) (zastupnik: M. Phelippeau, odvjetnica)
      
         Tuženik: Vijeće Europske unije
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  utvrdi da je tužba Oleksandra Viktorovytcha Klymenka dopuštena;
               
            u dijelu koji se odnosi na tužitelja,
      
                  —
               
               
                  [poništi] Odluku Vijeća (ZVSP) 2021/394 od 4. ožujka 2021. o izmjeni Odluke Vijeća 2014/119/ZVSP o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini;
               
            
                  —
               
               
                  [poništi] Provedbenu uredbu Vijeća (EU) 2021/391 od 4. ožujka 2021. o provedbi Uredbe (EU) br. 208/2014 o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini;
               
            
                  —
               
               
                  naloži Vijeću Europske unije snošenje troškova u skladu s člancima 87. i 91. Poslovnika Općeg suda.
               
            
         Tužbeni razlozi i glavni argumenti
      
      U prilog svojoj tužbi za poništenje Odluke Vijeća (ZVSP) 2021/394 od 4. ožujka 2021. o izmjeni Odluke Vijeća 2014/119/ZVSP o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini (SL 2021., L 77, str. 29.) i Provedbene uredbe Vijeća (EU) 2021/391 od 4. ožujka 2021. o provedbi Uredbe (EU) br. 208/2014 o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini (SL 2021., L 77, str. 2.), u dijelu u kojem se ti akti odnose na njega, tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na povredi obveze obrazlaganja, osobito u vezi s navođenjem opravdanja osnovanosti mjere u aktima, kao i provjera provedenih u pogledu poštovanja pravâ obrane i djelotvorne sudske zaštite.
               
            
                  2.
               
               
                  Drugi tužbeni razlog, koji se temelji na pogrešci u ocjeni ovog slučaja i zlouporabi ovlasti jer je tužitelj dostavio elemente kojima se dokazuje nepostojanje dostatne činjenične osnove za bilo kakav kazneni postupak, kao i povreda temeljnih prava, pri čemu Vijeće iz njih nije izvuklo nikakav zaključak.
               
            
                  3.
               
               
                  Treći tužbeni razlog, koji se temelji na povredi temeljnih prava, osobito pravâ obrane, prava na djelotvornu sudsku zaštitu i prava na jednakost oružja.
               
            
                  4.
               
               
                  Četvrti tužbeni razlog, koji se temelji na nepostojanju pravne osnove jer članak 29. UEU-a ne može biti pravna osnova za mjeru ograničavanja donesenu protiv tužitelja.